حسن مثلث

ابو علی حسن مثلث بن حسن مثنی بن حسن سبط بن علی بن ابی طالب ہاشمی قرشی (77ھ – 145ھ) منصور عباسی کے دور میں سخت مبارزوں میں سے ایک تھے۔ منصور سے سنجیدہ ٹکراؤ کے بعد کوفہ میں سنہ 145ھ میں قید خانہ میں شہید ہو گئے۔

 نسب 
والد سے ان کا نسب یہ ہے: حسن مثلث بن حسن مثنی بن حسن سبط بن علی بن ابی طالب بن عبد المطلب بن ہاشم بن عبد مناف بن قصی بن کلاب بن مرہ بن کعب بن لؤی بن غالب بن فہر بن مالک بن قریس بن کنانہ بن خزیمہ بن مدرکہ بن الیاس بن مضر بن نزار بن معد بن عدنان۔

والدہ سے: فاطمہ بنت حسین بن علی بن ابی طالب بن عبد المطلب بن ہاشم بن عبد مناف بن قصی بن کلاب بن مرہ بن کعب بن لؤی بن غالب بن فہر بن مالک بن قریس بن کنانہ بن خزیمہ بن مدرکہ بن الیاس بن مضر بن نزار بن معد بن عدنان۔
 لقب 
والد اور ان میں فرق کرنے کے لیے متاخرین نے انھیں 'مثلث' کا لقب دیا۔ شہاب الدین قسطلانی کہتے ہیں، ان کے والد حسن مثنی کے بارے میں کہتے ہیں: ان کا نام ان کے والد کے نام پر تھا، ان کی وفات سنہ 97 ھ میں ہوئی، ثقہ تابعی تھے، ان کے بھی لڑکے کا نام حسن تھا۔ چنانچہ ان کے والد (حسن سبط)، ان کا (حسن مثنیٰ) اور ان کے لڑکے (حسن مثلث) تینوں کا نام حسن تھا۔إرشاد الساري 3/ 414
 ذریت 
ان کے چھ بیٹے تھے: طلحہ، عباس، حسن، ابراہیم، عبد اللہ اور علی العابد۔

 روایت حدیث 
ابن سعد (متوفی 230ھ) کہتے ہیں، ”قلیل الحدیث تھے“،الطبقات الكبير لابن سعد 7/ 479 ابن حبان (354ھ) لکھتے ہیں ”تبع تابعی تھے“،الثقات لابن حبان مزی (متوفی 742ھ) کہتے ہیں ”انھوں نے والد حسن بن حسن اور والدہ فاطمہ بنت حسین بن علی بن ابی طالب سے روایت نقل کی اور ان سے عبید بن وسیم جمال، عمر بن شبیب مسلی اور فضیل بن مرزوق نے روایت نقل کی۔“تهذيب الكمال في أسماء الرجال للمزي 2 /525 ابن حجر عسقلانی (متوفی 852ھ) نے کہا، ”مقبول ہیں، طبقہ السادسہ سے ہیں۔ 145ھ میں فوت ہوئے، 68 سال کے تھے۔“تقريب التهذيب لابن حجر ص99 اور کہتے ہیں، ”فاطمہ بنت حسین نے ہشام سے فرمایا جب ان سے ان کے صاحبزادے سے متعلق پوچھا گیا کہ : حسن، ہمارے ترجمان ہیں۔“تهذيب التهذيب لابن حجر 2/ 23

حسن بن حسن بن حسن (حسن مثلث) مدینہ کے رہنے والے تھے، ثقہ تبع تابعین میں سے تھے۔ متقی، فاضل اور عبادت گزار شخص تھے۔ اجل طالبی علوی اہل بیت میں سے تھے اور ان کے ترجمان مانے جاتے تھے۔ ابن سعد نے انھیں چوتھے طبقے میں شمار کیا ہے اور ابن خیاط (متوفی 240ھ) نے ان کی موافقت کی ہے، ابن حجر نے چھٹے طبقے میں شمار کیا ہے۔ ابن حبان نے ثقہ قرار دیا ہے، ابن حجر نے مقبول کہا ہے، حسین سُلیم اسد نے مسند ابن یعلیٰ کے حاشیہ میں انھیں ثقہ کہا ہے۔

کہیں کوئی ایسا نہیں نظر آیا جس نے ان پر جرح یا مذمت کی ہو۔ البتہ ابن ابی حاتم نے ان کا تذکرہ جرح میں کیا ہے لیکن وہاں ان پر کوئی جرح نہیں کی ہے۔ ابن ماجہ (ح3296) اور ابو یعلیٰ موصلی (ح6749) نے ان سے روایت بیان کی ہے۔
 شہادت 
حسن مثلث ﻧﮯ ﻣﻨﺼﻮﺭ ﮐﯽ ﻗﯿﺪ ﻣﯿﮟ 145 ﮪ ﮐﻮ شہادت ﭘﺎﺋﯽ۔

 حوالہ جات 

زمرہ:تابعین
زمرہ:راویان حدیث
زمرہ:ہاشمی شخصیات
زمرہ:باب حدیث/متعلقہ مضامین